חשוב לציין כי דחיית מימוש האופציות למועד עתידי לאחר הגירושין או הכפפתה לתנאים מגבילים, בין אם הם מתממשים בפועל לאחר הגירושין ובין אם לאו, אינה משנה את ההכרח לשיתוף האופציות בין בני הזוג בגירושין וגם לא את כמות האופציות שתהיה מיועדת לחלוקה בין הצדדים. גם אם לאופציות אין ערך נוכחי במועד הפירוד והן "מחוץ לכסף", לבן הזוג השני עדיין ישנה זכאות לקבלת חלק שווה מהאופציות הנחשבות כרכוש משותף. כך אם ערך האופציות הללו יעלה בעתיד, נותרת לבן הזוג השני הזכות לממש את חלקו בהן.